লাইট সোর্স (Light Sources): সব ভিডিওই কোন না কোন ধরণের লাইটিং ব্যবহার করে। এটা হতে পারে প্রাকৃতিক লাইট আবার হতে পারে আর্টিফিসিয়াল লাইট। এর প্রধান উদ্দেশ্য হলো, ভিডিও ধারণের জন্য উপযুক্ত লাইটিং কন্ডিশনটি খুজে বের করা। প্রথমত আপনাকে প্রয়োজনীয় লাইটের ব্যবস্থা করতে হবে অথবা খুজে বের করতে হবে। আপনাকে এটি নিশ্চিত হতে হবে যে, আপনি যে লাইটে কাজ করছেন তা আপনার ব্যবহৃত ক্যামেরাটি ধরতে বা রেকর্ড করতে পারবে। আধুনিক ক্যামেরায় অনেক কম লাইটেও অনেক বেশি কনট্রাস্ট পাওয়া যায়। অর্থাৎ, এতে খুব কম আলোতেও ফটো শুট করা যায়। ধরুন, আপনার কাছে প্রয়োজনীয় লাইটের ব্যবস্থা রয়েছে। সেক্ষেত্রে আপনাকে লাইটের উপযুক্ত ব্যবহার নিশ্চিত করতে হবে এবং সেই লাইট ব্যবহার করে সবচেয়ে ভাল ছবিটি ধারণ করতে হবে। তবে, যদি আপনার সামনে এমন মুহুর্ত আসে যেখানে লাইটের সমস্যা রয়েছে, সেক্ষেত্রে আপনার ছবির রঙ ভাল আসবে না। এক্ষেত্রে ছবির কালার অনেকটাই খারাপ হয়ে যাবে। যদি সম্ভব হয়, এসব ক্ষেত্রে নিজে নিজেই লাইট সোর্স ঠিক করে নেওয়া উচিত। যখন আপনি শুটিং এর জন্য জায়গা পরিবর্তন করবেন, তখন মনে রাখতে হবে- আপনি কোন লাইট সোর্স ব্যবহার করছেন। আপনি যদি বাইরের কোন স্পট থেকে ঘরের ভেতরের কোন স্পটে যান তাহলে, আপনাকে আর্টিফিসিয়াল লাইট ব্যবহার করতে হবে। এক্ষেত্রে লাইটের পরিমাণ একই দেখা গেলেও, ছবির কালারে পরিবর্তন দেখা যাবে। দুই জায়গার ছবি দুই কালারের হবে। এতে ছবি খারাপ হয়ে যাবে। এক্ষেত্রে আপনাকে নতুন লাইট সোর্স অনুযায়ি ক্যামেরার হোয়াইট ব্যালান্স ঠিক করে নিতে হবে। তাহলে কালারে পরিবর্তন চোখে পড়বে না।